CELEX: 32010D0076
Language: sk
Date: 2010-02-09 00:00:00
Title: 2010/76/: Rozhodnutie Komisie z  9. februára 2010 , ktorým sa poskytuje prechodné obdobie na vykonávanie nariadenia Európskeho parlamentu a Rady (ES) č. 762/2008 o predkladaní štatistiky o akvakultúre členskými štátmi, pokiaľ ide o Českú republiku, Nemecko, Grécko, Rakúsko, Poľsko, Portugalsko a Slovinsko [oznámené pod číslom K(2010) 735]

10.2.2010   
            
            
               SK
            
            
               Úradný vestník Európskej únie
            
            
               L 37/70
            
         ROZHODNUTIE KOMISIE
   z 9. februára 2010,
   ktorým sa poskytuje prechodné obdobie na vykonávanie nariadenia Európskeho parlamentu a Rady (ES) č. 762/2008 o predkladaní štatistiky o akvakultúre členskými štátmi, pokiaľ ide o Českú republiku, Nemecko, Grécko, Rakúsko, Poľsko, Portugalsko a Slovinsko
   [oznámené pod číslom K(2010) 735]
   (Iba české, grécke, nemecké, poľské, portugalské a slovinské znenie je autentické)
   (2010/76/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 762/2008 z 9. júla 2008 o predkladaní štatistiky o akvakultúre členskými štátmi a o zrušení nariadenia Rady (ES) č. 788/96 (1), a najmä na jeho článok 5 ods. 2 a článok 7 ods. 1,
   so zreteľom na žiadosť Slovinska z 25. novembra 2008,
   so zreteľom na žiadosť Českej republiky zo 17. decembra 2008,
   so zreteľom na žiadosť Nemecka z 19. decembra 2008,
   so zreteľom na žiadosť Grécka z 2. decembra 2008,
   so zreteľom na žiadosť Rakúska z 19. decembra 2008,
   so zreteľom na žiadosť Portugalska z 22. decembra 2008,
   so zreteľom na žiadosť Poľska z 31. decembra 2008,
   keďže:
   
               (1)
            
            
               V súlade s článkom 7 nariadenia (ES) č. 762/2008 Komisia môže poskytnúť členským štátom prechodné obdobie na vykonávanie tohto nariadenia v prípade, že si uplatňovanie tohto nariadenia na ich vnútroštátne štatistické systémy vyžaduje podstatné úpravy a mohlo by spôsobiť značné praktické problémy.
            
         
               (2)
            
            
               Takéto prechodné obdobia by sa mali poskytnúť na ich žiadosť Českej republike, Nemecku, Grécku, Rakúsku, Poľsku, Portugalsku a Slovinsku.
            
         
               (3)
            
            
               V súlade s nariadením (ES) č. 762/2008 členský štát, ktorému bolo udelené prechodné obdobie, počas poskytnutého prechodného obdobia naďalej uplatňuje ustanovenia nariadenia (ES) č. 788/96.
            
         
               (4)
            
            
               V súlade s článkom 5 ods. 2 nariadenia (ES) č. 762/2008 sa údaje o štruktúrach v sektore akvakultúry podľa prílohy V predkladajú v trojročných intervaloch.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre poľnohospodársku štatistiku zriadenom rozhodnutím Rady 72/279/EHS (2),
            
         PRIJALA TOTO ROZHODNUTIE:
   Článok 1
   Prechodné obdobia týkajúce sa predkladania údajov uvedených v prílohách II, III a IV k nariadeniu (ES) č. 762/2008
   Na účely vykonávania článku 5 ods. 1 nariadenia (ES) č. 762/2008:
   
               1.
            
            
               Českej republike sa poskytuje prechodné obdobie, ktoré sa končí 31. decembra 2009. Prvým referenčným kalendárnym rokom je rok 2009.
            
         
               2.
            
            
               Portugalsku sa poskytuje prechodné obdobie, ktoré sa končí 31. decembra 2010. Prvým referenčným kalendárnym rokom je rok 2010.
            
         
               3.
            
            
               Nemecku, Grécku, Rakúsku, Poľsku a Slovinsku sa poskytuje prechodné obdobie, ktoré sa končí 31. decembra 2011. Prvým referenčným kalendárnym rokom je rok 2011.
            
         Článok 2
   Prechodné obdobia týkajúce sa predkladania údajov uvedených v prílohe V k nariadeniu (ES) č. 762/2008
   Na účely vykonávania článku 5 ods. 2 nariadenia č. 762/2008 sa Českej republike, Nemecku, Grécku, Rakúsku, Poľsku, Portugalsku a Slovinsku poskytuje prechodné obdobie, ktoré sa končí 31. decembra 2011. Prvým referenčným kalendárnym rokom je rok 2011.
   Článok 3
   Prechodné obdobia týkajúce sa ročnej správy o hodnotení kvality
   Prechodné obdobia uvedené v článkoch 1 a 2 tohto rozhodnutia sa uplatňujú mutatis mutandis na účely vykonávania článku 6 nariadenia (ES) č. 762/2008.
   Článok 4
   Toto rozhodnutie je určené Českej republike, Spolkovej republike Nemecko, Helénskej republike, Rakúskej republike, Poľskej republike, Portugalskej republike a Slovinskej republike.
   
      V Bruseli 9. februára 2010
      
         
            Za Komisiu
         
         Joaquín ALMUNIA
         
            člen Komisie
         
      
   
   
      (1)  Ú. v. EÚ L 218, 13.8.2008, s. 1.
   
      (2)  Ú. v. ES L 179, 7.8.1972, s. 1.